Agnes Antiokiakoa

Agnes Antiokiakoa edo Ines Châtillongoa (hungarieraz: Châtillon Ágnes), (Antiokiako Printzerria, 1154 – Székesfehérvár, Hungaria, 1184), Hungariako erregina ezkontidea izan zen, Bela III.a Hungariakoarekin ezkontzean.

 Bizitza 

 Familia 
Agnes, Antiokiako Printzea zen Renauld Châtilloneko eta Konstantza Antiokiako printzesaren alaba zen. Renauldek bere emaztearen bidez jaso zuen titulua, baina 1160. urteko azaroan musulmanek harrapatu zuten eta hurrengo 17 urteetan Alepon konfinatu zuten.

Gero, Agnes Konstantinoplara joan zen, non bere ahizpa María Antiokiakoa Emanuel I.a Komneno bizantziar enperadorearen emazte bezala bizi zen. Behin gorte inperialean bizi zela, Agnes fede ortodoxora bihurtu zen eta Ana izena jaso zuen, eta Emanuel I.aren aginduz 1168. urtean Béla printze hungariarrarekin ezkondu zen, hau ere bizantziar gortean bizi zen eta, fede ortodoxora bihurtu ondoren, Alexios izena hartu zuen.

Bikotea laster joan zen erromesaldian Jerusalemgo Erresuma Latindarrera, eta han Ospitaleko Zaldunei dohaintza egin zieten. 1172. urteko udan, Belaren anaia zaharrena zen Hungariako Eztebe III.a Hungariako erregearen heriotzaren berri izan ostean, Agnes eta senarra Hungariako Erresumara itzuli ziren hutsik zegoen tronua hartzeko. 

 Ondorengoak 
Bikotearen seme-alaba nagusien artean, gero Emeriko Hungariakoa izan zena, 1174an jaioa, eta Andres II.a Hungariakoa, 1175ean jaioa zeuden.

 Heriotza 
Agnes 1184. urtean hil zen 30 urte inguru zituela eta Székesfehérvárren lurperatua zian zen

 Erreferentziak 

 Bibliografia 
 Bertényi, I. , Diószegi, I. , Horváth, J. , Kalmár, J. y Szabó P. (2004). Királyok Könyve. Magyarország és Erdély királyai, királynői, fejedelmei és kormányzói. Budapest, Hungría: Helikon Kiadó.
 Korai Magyar Történeti Lexikon (9-14. század), főszerkesztő: Kristó Gyula, szerkesztők: Engel Pál és Makk Ferenc (Akadémiai Kiadó, Budapest, 1994)

 Kanpo estekak 

Aurrekoa:
Maria KomnenaHungariako erregina ezkontidea
1172 – 1186Hurrengoa:
Margarida Frantziakoa, Vexingo kondesa
Kategoria:Erregina ezkontideak